**Molitve vjernika**

**5. korizmena nedjelja B – 18. ožujka 2018.**

**U dane svoje muke Isus je uzdizao u molitvu svoju dušu k nebeskom Ocu. Učinimo to i mi predano. Recimo zajedno:**

***Usliši nas, Oče!***

1. Za Crkvu: da obnovi svoju odanost Kristu te da uvijek ostane vjerna tvome savezu, molimo te:
2. Za papu našeg Franju, biskupa Josipa i sve svećenike: da vjerni tvojoj Riječi uvijek ustraju u revnom življenju svoje svećeničke službe, molimo te:
3. Za vođe naroda i država: da rade na dobro onih koji su im povjereni, te surađuju u pravdi i istini kako bi izgradili svijet mira i nade za nadolazeće naraštaje, molimo te:
4. Za obitelji: da ove korizme oprost bude u srcu obiteljskog života te u zajedništvu i rastu u spoznanju tvoje milosti, molimo te:
5. Za mlade: da osnaženi i nadahnuti tvojom ljubavlju uvijek iznova obnavljaju svoju vjeru i poziv da služe kao supruzi, samci, redovnici ili svećenici, molimo te:
6. Za hodočasnike 18. križnog puta mladih: da razmatrajući muku i smrt Isusa Krista rastu u vjeri i ljubavi, molimo te:
7. Za sve nas okupljene na ovom euharistijskom slavlju: da umremo zlu i grijehu te upoznamo pravi život koji je u tebi i budemo plodonosni, molimo te:
8. Za sve bolesne i koji pate: da svoju muku suobliče Kristovoj i ne zaborave da si on uvijek s njima, molimo te:
9. Za sve vjerne mrtve: da zavrijede biti u tvome Kraljevstvu, molimo te.

**Gospodine Bože, ti voliš svoju djecu i rado slušaš njihove molitve: sad usliši i ove koje smo ti uputili iz ove euharistije. Po Kristu, Gospodinu našemu. Amen.**